Οι προεδρικές εκλογές του **2019 στην Αλγερία** διενεργήθηκαν στις 12 Δεκεμβρίου 2019. Αρχικά οι εκλογές είχαν προγραμματιστεί για τις 18 Απριλίου, όμως αναβλήθηκαν εξαιτίας των εβδομαδιαίων διαδηλώσεων εναντίον των σχεδίων του προέδρου Αμπντελαζίζ Μπουτεφλίκα να κατέλθει υποψήφιος για 5η θητεία. Ο Μπουτεφλίκα παραιτήθηκε στις 2 Απριλίου και έπειτα από μία εβδομάδα εξελέγη από το κοινοβούλιο υπηρεσιακός πρόεδρος ο Αμπντελκαντέρ Μπενσαλάχ. Ο Μπενσαλάχ δεν επιτρεπόταν να είναι υποψήφιος στις προεδρικές εκλογές του Δεκεμβρίου του 2019.
Στις 10 Απριλίου οι εκλογές ορίστηκαν σε άλλη ημερομηνία, για τις 4 Ιουλίου. Στις 2 Ιουνίου το Συνταγματικό Συμβούλιο ανέβαλε εκ νέου τις εκλογές, επικαλούμενο την έλλειψη υποψηφίων. Στα μέσα Σεπτεμβρίου συστάθηκε μία νέα εκλογική αρχή, η Εθνική Ανεξάρτητη Αρχή των Εκλογών (Autorité nationale indépendante des élections ή ANIE). Οι εκλογές επαναπρογραμματίστηκαν στις 12 Δεκεμβρίου 2019 και η ANIE, της οποίας αμφισβητήθηκε η συνταγματική εγκυρότητα, ανακοίνωσε πέντε νόμιμους υποψηφίους στις 2 Νοεμβρίου. Σε διαδήλωση διαμαρτυρίας την 1η Νοεμβρίου, 200.000 διαδηλωτές εξέφρασαν την αντίθεσή τους στις εκλογές της 12ης Δεκεμβρίου και απαίτησαν να γίνουν ριζικές αλλαγές στο εκλογικό σύστημα πριν διεξαχθούν οι εκλογές. Οι Δυνάμεις των Δημοκρατικών Εναλλακτικών (FDA) και το Μέτωπο Δικαιοσύνης και Ανάπτυξης κάλεσαν επίσης σε μποϋκοτάζ των εκλογών της 12ης Δεκεμβρίου, με τον συνασπισμό FDA να ζητά τη δημιουργία μιας συντακτικής συνέλευσης.

Εκλογικό σύστημα
----------------

Ο Πρόεδρος της Αλγερίας εκλέγεται σε δύο γύρους. Αν κανείς από τους υποψηφίους δεν συμπληρώσει την απαιτούμενη πλειοψηφία στον 1ο γύρο, διεξάγεται και δεύτερος γύρος.

Αποτελέσματα
------------

Ο ανεξάρτητος υποψήφιος Αμπντελματζίντ Τεμπούν εξελέγη πρόεδρος από τον 1ο γύρο, με ποσοστό 58% των ψήφων.  Το ποσοστό συμμετοχής ήταν χαμηλό.

| Υποψήφιος | Κόμμα | Ψήφοι |  % |
| --- | --- | --- | --- |
|  | Αμπντελματζίντ Τεμπούν | Ανεξάρτητος | 4.945.116 | 58,15 |
|  | Αμπντελκαντέρ Μπενγκρινά | Ελ Μπιναά | 1.477.735 | 17,38 |
|  | Αλί Μπενφλίς | Talaie El Houriyate | 896.934 | 10,55 |
|  | Αζεντίν Μιουμπί | Εθνικός Δημοκρατικός Συναγερμός | 617.753 | 7,26 |
|  | Αμπντελαζίζ Μπελαΐντ | Μέτωπο Ελ Μουστακμπάλ | 566.808 | 6,66 |
| Φθαρμένα ψηφοδέλτια | 1.243.458 | – |
| Αμφισβητούμενα ψηφοδέλτια | 11.588 | – |
| **Σύνολο (δεν συμπεριλαμβάνονται τα άκυρα και τα φθαρμένα ψηφοδέλτια)** | 8.504.346 | **100** |
| Εγγεγραμμένοι ψηφοφόροι/συμμετοχή | 24,474,161 | 39.93 |
| Πηγή: Journal de Montreal,  |

Παραπομπές
----------

1. ↑  «Algerian presidential election fixed for December 12, says interim president». *France 24*. 16 Σεπτεμβρίου 2019.
2. ↑  Algerian president Abdelaziz Bouteflika drops bid for fifth term BBC News, 11 Μαρτίου 2019
3. ↑  Abdelkader Bensalah named Algeria's interim president France24, 9 Απριλίου 2019
4. ↑  «Algerian Constitutional Council declares presidency vacant». TASS. 3 Απριλίου 2019. Ανακτήθηκε στις 4 Απριλίου 2019.
5. ↑  «Abdelkader Bensalah, un fidèle de Bouteflika qui va assurer l’intérim en Algérie» (στα γαλλικά). *Le Monde*. 4 Απριλίου 2019.. Ανακτήθηκε στις 4 Απριλίου 2019.
6. ↑  «Algeria to hold elections on July 4: presidency». *Al Jazeera*. 10 Απριλίου 2019. Ανακτήθηκε στις 10 Απριλίου 2019.
7. ↑  «Algeria elections planned for 4 July 'impossible', authorities say». BBC News. 2 Ιουνίου 2019.
8. ↑  «Five candidates to run in Algeria's presidential election next month». Thomson Reuters. 2019-11-02. Αρχειοθετήθηκε από το πρωτότυπο στις 2019-11-02.. Ανακτήθηκε στις 2019-11-02.
9. ↑  Ouarabi, Mokrane Ait (2019-09-30). «Présidentielle du 12 décembre : Le front du boycott s’élargit» (στα γαλλικά). *El Watan*. Αρχειοθετήθηκε από το πρωτότυπο στις 2019-11-02.. Ανακτήθηκε στις 2019-11-02.
10. ↑  People's Democratic Republic of Algeria: Election for President IFES
11. ↑  [ 
 Former PM declared Algeria president, but thousands protest again], aljazeera.com, 13 Δεκεμβρίου 2019.
12. ↑  Εκλογές στην Αλγερία: Χαμηλό το ποσοστό συμμετοχής, naftemporiki.gr, 12 Δεκεμβρίου 2019.
13. ↑  CHAFAI, Mohamed. «Abdelmadjid Tebboune elected president of the Republic with 58.15% of votes». *www.aps.dz* (στα Αγγλικά). Ανακτήθηκε στις 13 Δεκεμβρίου 2019.